**Tampereen Laskuvarjokerho ry, Koronavirusepidemian vaikutus tandemhyppytoimintaan ja ohjeet tandemoppilaalle**

Maailmanlaajuisen SARS-CoV-2 –viruspandemian (koronavirus) johdosta Tampereen Laskuvarjokerho noudattaa hyppytoiminnassaan erityisiä turvallisuustoimenpiteitä ja velvoittaa jokaisen tandemoppilasta hyväksymään ja noudattamaan seuraavia turvallisuusmääräyksiä ja ohjeita. Lue ohjeet huolellisesti etukäteen. Kysymyksissä hyppykurssin ajankohdan siirroista ota yhteyttä meihin osoitteessa tandem@tamlk.org tai hyppypäivänä puhelimella 0400 353 206.

**1. Sinun ja lähipiirisi tulee olla terveitä ja oireettomia sekä vapaita liikkumaan**

Et voi osallistua toimintaan, jos sinulla tai jollakulla lähipiirissäsi on todettu koronavirustartunta tai sinut tai joku lähipiiristäsi on asetettu karanteeniin tai eristykseen tartunnan tai tartuntaepäilyn johdosta. Et myöskään saa osallistua toimintaan, jos sinulla on seuraavia koronavirustartunnan oireita:

* kuume
* yskä
* hengenahdistus
* lihaskivut
* väsymys
* nuha
* pahoinvointi
* ripuli

(Lähde THL)

Tandemhyppymestarimme, kuvaajamme ja muut hyppääjämme noudattavat samoja rajoituksia. Emme kuitenkaan voi varmuudella taata, ettet altistuisi oireettoman viruksen kantajan aiheuttamalle tartunnalle. Tampereen Laskuvarjokerho ei ole vastuussa mistään seurauksista, joita sinulle koituu, jos sinä tai läheisesi saa koronavirustartunnan osallistuessanne toimintaamme.

**2. Voit tuoda tiloihimme mukanasi korkeintaan kaksi muuta henkilöä**

Pyrimme pitämään toimipaikallamme olevan ihmismäärän mahdollisimman pienenä. Tämä koskee erityisesti muita kuin vakituisia jäseniämme. Voit tuoda tiloihimme mukanasi kaksi seuralaista. Muun seurueesi tulee jäädä tilojemme ulkopuolelle. Jämiltä löytyy odotusta varten hotellin mm. ravintola ja terassi, noudata heidän ohjeistuksiaan heidän tiloissaan vieraillessasi.

**3. Sinun tulee tuoda seuraavat henkilökohtaiset varusteet mukanasi**

|  |  |  |
| --- | --- | --- |
| **Tuo mukanasi!** | Hanskat | Esimerkiksi ohuet pyöräily-, hiihto- tai työhanskat |
| Alusvaatetus | Saat meiltä hyppyhaalarin. Haalarin alle tuleva vaatetus sään mukaan, esimerkiksi lyhyet alushousut ja T-paita tai urheilukerrasto |
| Putkihuivi tai kypärähuppu tai muu kasvosuoja | Putkihuivi tai kypärähuppu laitetaan suojapäähineesi alle, se toimii myös kasvosuojana |
| Kengät | Lenkkarit tai vastaavat ulkoiluun sopivat jalkineet |

Saat meiltä suojapäähineen ja puhtaat hyppylasit.

**4. Hengityksen suojaaminen**

Sinun tulee laittaa oma putkihuivisi tai muu tuomasi kasvosuoja suusi ja nenäsi peitoksi ennen koneeseen nousua. Suojaa tulee pitää sitä koko nousun ajan, kunnes hyppymestarisi käskee sinun ottaa sen pois vähän ennen uloshyppyä.

**5. Muut ohjeet**

Sitoudut noudattamaan kaikkia hyppymestarisi antamia ohjeita. Sitoudut mahdollisesti infrapunakuumemittarilla toteutettavaan kehonlämmön mittaukseen kuumeettomuuden varmistamiseksi.